16/02/2017 | Administración LocalMunicipal
Cedeira
Aprobación definitiva de ordenanzas fiscais 2017

ANUNCIO APROBACIÓN DEFINITIVA DE ORDENANZAS FISCAIS O Pleno do Concello, en sesión celebrada o 30 de novembro de 2016, adoptou o acordo de aprobación ou modificación inicial das seguintes ordenanzas fiscais: – Ordenanza fiscal 2.5, reguladora da taxa do cemiterio municipal. – Ordenanza fiscal 2.11, reguladora da taxa por prestación do servicio recollida de residuos. O anuncio do acordo de aprobación foi exposto ao público no taboleiro de anuncio e publicado no Boletín Oficial da Provincia número 232, do 9 de decembro de 2016, dándose un prazo de 30 días hábiles para a presentación de reclamacións. Ao non presentarse reclamacións, os acordos de aprobación inicial elévanse a definitivo, e en cumprimento do previsto na lexislación vixente anunciase a aprobación defintiva das devanditas ordenanzas cuxo texto íntegro se recolle como anexo. Cedeira, 10 de febreiro de 2017. O alcalde Pablo Diego Moreda Gil ANEXOS ORDENANZA FISCAL N.º 2.5, REGULADORA DA TAXA DO CEMITERIO MUNICIPAL Artigo 1.º.–Fundamento e natureza. En uso das facultades concedidas polos artigos 133.2 e 142 da Constitución e polo artigo 106 da Lei 7/1.985, de 2 de abril, reguladora das Bases de Réxime Local, e de conformidade co disposto nos artigos 15 a 19 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, este Concello establece a “Taxa do Cemiterio Municipal”, que rexerase tanto por a presente Ordenanza Fiscal, así como no seu caso, pola Ordenanza Xeral de Xestión, Recadación e Inspección dos Tributos e outros Ingresos Públicos, e demais normativa de aplicación, as normas da cal atenden ao prevido no artigo 57 e concordantes do citado Real Decreto Lexislativo 2/2004. Artigo 2.º.–Feito impoñible. Constitúe o feito impoñible da taxa a prestación dos servizos do cemiterio municipal, tales como: asignación de espazos para enterramentos; rexistros e transmisión de nichos e comunicacións de inhumacións e exhumacións, e calquera outros que, de conformidade co prevido no Regulamento de Policía Sanitaria mortuoria sexan procedentes ou autorícense a instancia de parte. Artigo 3.º.–Suxeito pasivo. Son suxeitos pasivos contribuíntes os solicitantes da concesión da autorización ou da prestación do servizo e, no seu caso, os titulares da autorización concedida. Serán subtitutos do contribuínte as empresas funerarias que tramiten e concerten os servicios correspondentes. Artigo 4.º.–Responsables. A responsabilidade, solidaria ou subsidiaria, das obrigas tributarias do suxeito pasivo, aplicarase nos supostos e co alcance que se sinala nos artigos 41 a 43 da Lei Xeral Tributaria. Artigo 5.º.–Exencións subxectivas. Estarán exentos os servizos que se presten con ocasión de: a) Os enterramentos de cadáveres de persoas que se achan no umbral da pobreza. A devandita situación será apreciada mediante Decreto da Alcaldía, logo de informe social emitido por Servizos Sociais. b) As inhumacións que ordene a Autoridade Xudicial e que se efectuen na foxa común. Artigo 6.º.–Cota tributaria.1. A cota tributaria determinarase por aplicación da seguinte tarifa: Artigo 7.º.–Remuneración e devengo. Devengarse a taxa e nace a obriga de contribuír cando se inicie a prestación dos servizos suxeitos a gravame, entendéndose, a estes efectos, que a devandita iniciación se produce coa solicitude daqueles, ou cando teñan lugar as circunstancias que provean a actuación municipal de oficio. No caso dos epígrafes 2 antes da finalización do prazo de arrendamento, se deberá solicitar e aboar a prórroga correspondente. Artigo 8.º.–Declaración, liquidación e ingreso.1. Os suxeitos pasivos solicitarán, no seu caso, a prestación dos servizos de que se trate.2. De conformidade co previsto no artigo 26.1. b) do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, toda solicitude, para que poida ser admitida a trámite, deberá acompañarse do xustificante do pagamento da presente taxa.3. Ao amparo do establecido no artigo 27 do citado texto legal, o importe da taxa regulada na presente Ordenanza, esixirase en réxime de autoliquidación, debendo presentarse simultaneamente coa oportuna solicitude, non facultando o peticionario para realizar a actividade solicitada, que só poderán levarse a cabo cando se obteña a correspondente autorización. En todo caso, unha vez iniciado o expediente, a Administración municipal poderá comprobar a realidade dos datos achegados polo interesado así como calquera outros que haxan de servir de base para o cálculo dos dereitos correspondentes e, á vista dos resultados de tal comprobación, practicará no seu caso a liquidación, con dedución do ingresado, se é o caso, mediante autoliquidación. A práctica da liquidación, no seu caso, éo sen prexuízo da potestade administrativa para a inspección dos datos declarados ou da actividade desenvolvida realmente polo suxeito pasivo, e para a aplicación de sancións, se iso fose procedente.4. Todas as liquidacións que se practiquen como consecuencia da regulado nos apartados anteriores serán notificadas aos obrigados ao pagamento da taxa, para o seu ingreso nas arcas municipais, a través de entidade colaboradora correspondente, utilizando os medios de pagamento e os prazos que sinala a Lei Xeral Tributaria e normas ditadas no seu desenvolvemento.5. Os escritos recibidos polos condutos distintos do Rexistro Municipal, a que fai referencia o artigo 16.4 da Lei 39/2015, do 1 de outubro, que non veñan acompañados do xustificante de ingreso dos dereitos correspondentes, serán admitidos provisionalmente pero non poderá dárselles curso sen que se emende a deficiencia ao fin da cal se requirirá ao interesado para que no prazo de dez días contados a partir do seguinte a aquel en que lle sexa notificado o devandito requirimento, aboe as cotas correspondentes co apercibimento de que transcorrido o devandito prazo sen efectualo, se terán os escritos por non presentados e será arquivada a solicitude, previos os trámites oportunos. Artigo 9.º.–Transmisión e recuperación.1. Os arrendatarios dos nichos únicamente poderán transmitir o dereito de arrendamento polo tempo restante, no caso de transmisisión mortis causa entre familiares ata o terceiro grao de parentesco, ben por cosanguineidade ou afinidade.2. Fóra do suposto sinalado no apartado anterior, o arrendatario poderá renunciar ao dereito de arrendamento polo tempo restante, tendo no seu caso dereito á devolución da parte proporcional correspondente. Artigo 10.º.–Infraccións e sancións. En todo o relativo á cualificación de infraccións tributarias, así como das sancións que por estas correspondan en cada caso, estarase ao disposto nos artigos 181 e seguintes da Lei Xeral Tributaria e na normativa regulamentaria ditada en desenvolvemento desta última. DISPOSICIÓN DERROGATORIA A partir da aplicación da presente Ordenanza Fiscal, quedan derrogadas cantas disposicións de igual ou inferior rango opóñanse ao disposto nesta, e en particular a Ordenanza anterior publicada definitivamente no BOP 299 de 31 de decembro de 1998. DISPOSICION FINAL A presente Ordenanza Fiscal entrará en vigor o día da súa publicación no Boletín Oficial da Provincia, e será de aplicación a partir do día seguinte ao da publicación no BOP, permanecendo en vigor ata a súa modificación ou derrogación expresas. ORDENANZA FISCAL 2.11, REGULADORA DA TAXA POR PRESTACIÓN DO SERVICIO RECOLLIDA DE RESIDUOS Artigo 1.º.–Fundamento e natureza. De conformidade co previsto no Real Decreto Legislativo 2/2004, de 5 de marzo, polo que apróbase o texto Refundido da lei das facendas locais, este Concello establece a taxa pola prestación do servicio recollida, transporte e tratamento de residuos, que se rexerá pola presente Ordenanza e demáis normativa de aplicación. Artigo 2.º.–Feito imponible. Constitue o feito impoñible desta taxa a actividade administrativa, de recepción obrigatoria, da prestación do servizo de recollida, transporte e tratamento de residuos domésticos e comerciais, en vivendas ou locales onde se exerzan actividades comerciais, industriais, profesionais, servicios ou calquera outra actividade, de acordo coas definicións recollidas na lei 22/2011, de 28 de xullo, de residuos e solos contaminados. Artigo 3.º.–Suxeito pasivo.1.–Son suxeitos pasivos contribuíntes as persoas físicas ou xurídicas e as entidades a que se refire o artigo 35.4 da Lei Xeral Tributaria que ocupen, utilicen ou dispoñan de vivendas ou locais suxeitos á taxa sexan a título de propietario ou de usufructuario, habitacionista, arrendatario, ou incluso de precario.2.–Terá a consideración de suxeito pasivo substituto do contribuínte o propietario das vivendas ou locais, que poderá repercutir, no seu caso, as cotas satisfeitas sobre os usuarios de aqueles beneficiarios do servicio. Artigo 4.º.–Exencions, bonificacions e beneficios fiscais.1.–So admitiranse os beneficios fiscais que veñan establecidos nas normas con rango de Lei ou deriven de tratados ou acordos internacionais.2.–Conforme o sinalado no artigo 24.4 do Texto refundido da lei reguladora das facendas locais atendendo á capacidade económica dos suxeitos pasivos, establécese unha bonificación do 50 por cento da cota tributaria das vivendas para os contribuíntes que cumplan calquera dos seguintes requisitos: – Ser beneficiarios da Renta de Inserción Social de Galicia (RISGA). – A totalidade de ingresos por calquera concepto de calquera persoas que convivan na vivenda non rebasen o indicador de renta de efectos múltiples (IPREM) anual.3.–Conforme o sinalado na Lei 40/2003, de Protección a las Familias Numerosas, as familias numerosas de categoría xeral, terán dereito a unha bonificación do 20 por cento da cota tributaria e do 30 por cento para familias de categoría especial. Para ter dereito a estas bonificacións, que serán incompatibles entre sí, os interesados deberán cumplir os requisitos no momento do devengo da taxa e deberán solicitala por escrito no Concello con anterioridade ao 31 de marzo de cada exercicio. A través dos servicios sociais se emitirá informe sobre o cumprimento dos requisitos para as solicitudes do apartado 2 sinalado anteriormente para a incorporación no padrón tributario correspondente. No caso de solicitantes que non teñan a propiedade do inmoble, deberán achegar contrato de aluguer onde se especifique que lle corresponde o pagamento da taxa do lixo. Artigo 5.º.–Cota tributaria.1.–A cota Tributaria consistirá nunha cantidade fixa, por unidade de inmoble o local, que se determinará en función da natureza ou destino dos inmobles.2.–A tal efecto, aplicarase as seguintes tarifas: 3.–Normas específicas. a) No caso das vivendas, tributarán pola taxa ainda que non estean ocupadas. A solicitude do interesado, mediante informe elaborado por técnico competente que acredite que non se atopan en condicións para ser habitables, daranse de baixa no padrón por un prazo máximo de tres exercicios, transcurrido o cal deberáse renovarse e acreditarse a baixa no padrón. En caso de agrupación ou división de vivendas, deberáse achegar igualmente o informe técnico que o acredite. A emisión do informe correspondente polos técnicos municipais suporá unha taxa foxa de 20,00 € b) No caso de locales do epígrafe 2.1, para o cómputo da superficie afecta a actividade ademais da destinada ao público, a adicada a cociñas, aseos, e as terrazas interiores e exteriores en terreo privado. c) No caso de locais do epígrafe 2.2, para o para o cómputo da superficie afecta a actividade incluirase a adicada a almacéns e outras dependencias accesorias a actividade principal. d) Cando por un mesmo local se veñan desenvolvendo actividades que tributen en distintos conceptos, pagarase a tarifa correspondente á actividade cuxa tarifa sexa maior. e) As actividades industriais que teñan recollida específica de resíduos para a actividade principal, únicamente pagarán o importe mínimo do epígrafe correspondente. f) Para as actividades dos epígrafes 2.4, 2.5 e 2.6 computarase a totalidade dos metros adicados á actividade, coa cota máxima sinalada para o epígrafe correspondente. Artigo 6.º.–Devengo.1. Devengarase a taxa e nacera a obriga de contribuír desde o momento en que se inicie a prestación do servicio, entendéndose iniciada, dada a natureza de recepción obrigatoria do mesmo, cando esté establecido e en funcionamento o servicio municipal de recollida de residuos.2. Establecido e en funcionamento o referido servizo, as cotas devengaranse o primeiro día de cada ano natural, salvo que a alta ou baixa do servizo se producise con posterioridade á devandita data, en cuxo caso se prorrateará por trimestres naturais. Non producirá o prorrateo nos cambios de titularidade, unha vez transcurrido o devengo. Artigo 7.º.–Xestión.1. O cobramento das cotas efectuarase anualmente mediante recibo derivado do padrón, liquidación ou autoliquidación, nos casos que correspondan.2. De conformidade co artigo 102 da Lei 58/2003, Xeneral Tributaria, cando se presente unha alta ou se comunique a incorporación no padrón correspondente, non será necesaria a notificación de liquidacións posteriores e incorporaranse directamente os datos correspondentes aos padróns fiscais.3. Os suxeitos pasivos veñen obrigados a formalizar a súa inscrición ou a variación de datos do padrón do tributo no prazo máximo de tres meses, presentando ao efecto a correspondente declaración de alta ou variación de datos, xunto cos documentos xustificativos, e ingresando, se procede, simultaneamente, mediante autoliquidación, a cota que corresponda. A falta de presentación da alta ou variación poderase iniciar un expediente de infracción tributaria, sen perxuicio da liquidación dos xuros de mora e recargos pola presentación extemporánea.4. A Administración poderá comprobar a realidade dos datos achegados polo interesado así como calquera outros que haxan de servir de base para o cálculo da cota correspondente e practicará, se fose procedente, a liquidación oportuna.5. Cando se coñeza, de oficio ou por comunicación dos interesados, calquier variación dos datos figurados no padrón do tributo, levaránse a cabo as modificacions correspondientes. As alteracións ou variacións que supoñan cambio de tarifa, terán efectos no trimestre natural no que se produzan. DISPOSICIÓN FINAL A presente Ordenanza Fiscal entrará en vigor o día da súa publicación no Boletín Oficial da Provincia, e será de aplicación a partir do día 1 de xaneiro de 2017, permanecendo en vigor ata a súa modificación ou derrogación expresas.